રાજગુરુએ કહ્યું : ‘રાજા પ્રજાના પૈસાનો રખેવાળ છે. કર રૂપે આવેલા પૈસામાંથી તે એક ટકો પૈસો પોતાના જીવનનિર્વાહ માટે વાપરી શકે છે. ધર્મમાં પણ એને સમર્થન છે. આ રીતે તમે હકનો રોટલો ખાઈ શકો છો.’ રાજાને ધર્મગુરુના આ ખુલાસાથી કોઈ સંતોષ થયો નહિ. એ મનમાં મૂંઝાતો રહ્યો. એક વખત એના રાજ્યમાં રમતારામ સંત આવી ચડ્યા. એ પૂરા અનુભવી, ધર્મને જાણનારા ને દેશાટન કરનારા વિરલ સંત હતા. રાજાએ એમને સારો આદરભાવ આપ્યો. રાત્રે સત્સંગની બેઠક રાખી. રાજાએ સત્સંગની શરૂઆતમાં જ પ્રશ્ન કર્યો :